钦定古今图书集成/理学汇编/学行典/第269卷 > 傅霖
## 钦定古今图书集成/理学汇编/学行典/第269卷 > 傅霖

按《青州府志》：“‘傅霖，青州人。少与张咏同学，霖隐不仕，
咏既显，求霖三十年不可得。及咏知陈州，乃来谒。阍
吏曰：‘霖请见’。咏责之曰：‘傅先生天下贤士，吾尚不得
为友，汝何人，敢名之’。咏问霖昔何隐，今何出’？霖曰：‘子
将去，来报子耳’。翌日别去。后一月，咏卒。初，咏登第时，
《寄傅逸人》诗云：‘前年失脚下渔矶，苦恋明时不忍归。
为报巢由莫相笑，此心非是爱轻肥’。”霖亦赠《咏诗》云：
“已把浮名买却闲，门前流水对青山。青山不语人无
事，门外风光好往还。”